|  |
| --- |
|  |

**Көлік иелерінің есіне саламыз!**

ҚР «Салық және бюджетке төленетін басқа да міндетті төлемдер туралы» Кодексінің 494-бабына сәйкес жеке тұлғалардың көлік құралдары салығы бойынша салық төлеу мерзімі 31 желтоқсанына дейін болып белгіленген.

Төлеу мерзімінен асып кеткен жағдайда төлеу мерзімінен кейінгі әр күнге ҚР Ұлттық банк бекіткен қайта қаржыландырудың ресми бағамының 1,25 % мөлшерінде өсімақы есептелініп, Салық кодексінің 128-бабына сәйкес заң жүзінде тиісті шаралар қолданылады, яғни салық төлеушіден салық берешегін мәжбүрлеп өндіру үшін жеке сот орындаушыларға жолданады.

Сот орындаушылардың өндірісіне алынған салық бұйрықтары арқылы салықтан берешегі бар азаматтардың ҚР аумағынан тыс жерлерге шығуға тиым салынып, жеке мүлкіне ауыртпалық (арест) қойылатынын, банк шоттарына шектеу қойылатындығын және ҚР Заңдарына сәйкес өндірілетіндігін ескертеді.

Салық төлеу әрбір Қазақстан Республикасы азаматының міндеті екенін ескерте отырып, барлық қала тұрғындарын белсенді түрде салықтары бойынша есеп айырысуға шақырады.

Туындаған сұрақтар бойынша және берешектері жайлы мәліметті Қызылорда қаласы, Абай даңғылы 64 «Г» мекен-жайындағы Қызылорда қаласы бойынша Мемлекеттік кірістер басқармасынан, <http://kzl.kgd.gov.kz/ru> сайтынан немесе 23-87-32 нөмірлі сенім телефоны арқылы алуға болатындығын хабарлайды.

***Қызылорда қаласы бойынша Мемлекеттік кірістер басқармасы***